section_heading: Povijest
paragraph_text: Iako je Barotseland bio uključen u Sjevernu Rodeziju, sačuvao je znatnu autonomiju, što se zadržalo i kada je Sjeverna Rodezija postala nezavisna država Zambija godine 1964. Iako je prije kolonijalnog doba regija bila samodostatna po pitanju hrane te istu izvozila u okolna područja, danas predstavlja najnerazvijenije područje Zambije, sa samo jednom asfaltiranom cestom u pokrajini, od Lusake do Mongua, te s neredovitom opskrbom električne energije. U ovom području postoji određena podrška zahtjevima za većom autonomijom unutar Zambije odnosno nezavisnom državom.